рамки и не може да се изключи, че е произвеждало известно количество рамки през отчетния период. Поради това въз основа на непълната информация, предоставена от дружеството, както беше обяснено в буква в) от съображение 25, Комисията, като сумира всички операции за закупуване на рамки, отчетени от дружеството в Еxcel файловете, представени като отговор на писмото с искане за допълнителна информация от 13 октомври 2014 г., заключи, че въпреки наличието на оборудването повечето рамки, използвани при сглобяването на велосипедите, продавани на пазара на Съюза през отчетния период, всъщност са закупувани от Китай.
 (36)
 По отношение на третата причина, посочена в буква в) от съображение 25, дружеството твърди, че евентуалните несъответствия при стойността на закупените части се дължат на факта, че дружеството е представило цени FOB (франко борд), а не цените CIF (стойност, застраховка и навло), посочени във фактурата. Дружеството представи също така нов файл с FOB и CIF цени.
 (37)
 Що се отнася до постигането на съответствие при покупните цени, във формуляра за освобождаване от дружеството се изисква да посочи стойността по фактура и реалния начин на доставка на всяка операция по закупуване на стоки. В попълнения формуляр за освобождаване дружеството не е посочило за нито една от представените операции, че начинът на доставка е бил FOB или CIF, а е указвало C&F (стойност и навло) или COD (наложен платеж). Освен това, тъй като тези твърдения бяха направени от дружеството на късен етап от разследването и въпросната информация вече не можеше да бъде проверена, а също така с оглед на естеството и обема ѝ, твърдението беше отхвърлено.
 (38)
 Що се отнася до четвъртата причина, посочена в буква в) от съображение 25, беше изказано твърдението, че непреките продажби на свързаното китайско дружество през доставчиците, за които са твърди, че не са свързани, представляват само малка част от всички операции по закупуване на дружеството. Поради причините, посочени в съображение 29, Комисията не успя да определи точния обем на частите, закупени от свързания доставчик. Поради това Комисията поддържа изказаните от нея съмнения относно надеждността на покупните цени за частите и относно това кой е основният доставчик.
 (39)
 По отношение на петата причина, посочена в буква в) от съображение 25, относно коректността на експортната цена, беше изказано твърдението, че дружеството обикновено продава велосипеди на пазара на Съюза чрез две несвързани търговски дружества, които след това ги препродават на крайните потребители в Съюза. Освен това фактът, че наименованията на търговските дружества са посочени на някои сертификати за произход, представени от дружеството, отразявал единствено статута на търговеца като краен продавач на велосипедите на потребителите в Съюза.
 (40)
 В това отношение дружеството не посочи своите несвързани търговски дружества като свои клиенти, което противоречи на твърдението на дружеството, че те са на практика крайните продавачи пред потребителите от Съюза. Това на практика потвърждава разбирането на Комисията, че фактурите между дружеството и потребителите от Съюза, показани по време на проверката на място, не отразяват реалните износни операции, тъй като в такъв случай потребителите в Съюза би следвало до получават фактури от несвързаните търговци. Поради това беше счетено, че посочената експортна